**Avslag på søknad om parkeringstillatelse for forflytningshemmede**

Vi viser til din søknad om parkeringstillatelse for forflytningshemmede [dato]. Fredrikstad kommune har behandlet søknaden din [dato].

**Kommunens vedtak**

Søknaden om parkeringstillatelse som passasjer er ikke innvilget. Du trenger ikke å svare på dette brevet, men du har rett til å klage på vedtaket (se nedenfor).

**Bakgrunnen for vedtaket**

Parkeringstillatelse for forflytningshemmede kan gis til passasjerer som *regelmessig trenger hjelp av fører utenfor motorvognen, og som har særlig behov for parkeringslettelser i samband med bosted, arbeid og/eller annen aktivitet fordi vedkommende ikke kan gå eller har store vansker med å bevege seg over noen lengde* (forskrift om parkeringstillatelse for forflytningshemmede § 3).

Et *særlig behov* for parkering betyr

* et regelmessig behov, for eksempel regelmessige behandlinger
* parkering på steder der ordinære parkeringsplasser ligger for langt unna
* et omfattende behov, for eksempel at du må bruke en spesialinnredet bil for rullestolbrukere
* at du ikke får bedre gangevne ved å benytte hjelpemidler
* at du ikke har mulighet for å tilrettelegge ved å bruke mer tid
* at problemet ikke kan løses på andre måter enn ved tildeling av parkeringstillatelse

Kommunen tolker forskriften til å omfatte rullestolbrukere og personer som har store vansker med å gå korte avstander. Kommunen har bare et begrenset antall parkeringsplasser for forflytningshemmede, og vi må prioritere de som har størst behov. Søknader om parkeringstillatelse for passasjerer vurderes også strengt fordi de blir transportert av funksjonsfriske personer.

Kortest mulig opphold for av- og påstigning regnes ikke som parkering etter trafikkreglene og skiltforskriftene. Det vil si at av- og påstigning kan foretas av alle på steder med parkeringsforbud. Det omfatter den tiden som går med til å hjelpe den forflytningshemmede dit han eller hun skal, og at bilen flyttes så fort som mulig.

Dersom passasjeren sitter i rullestol som krever rullestolheis eller skinner for å komme inn og ut av kjøretøyet, og/eller det er behov for å benytte brede rullestolplasser for å komme inn og ut av kjøretøyet, er kriteriene for å få parkeringstillatelse tilfredsstilt.

Når vi skal vurdere en søknad om parkeringstillatelse, ser vi på to forhold:

* legeerklæringen som skal beskrive det medisinske grunnlaget for behovet for parkeringstillatelse
* søknaden som skal beskrive navngitte steder, adresser og hvor ofte du har behov for å parkere der

Det er like viktig at du dokumenterer parkeringsbehovet som at legen har dokumentert den reduserte gangevnen. Du må oppgi konkrete steder der du har et særlig parkeringsbehov som ikke kan dekkes av ordinære parkeringsplasser. Stedene må ha en slik beliggenhet at problemet *bare* kan løses med en parkeringslettelse. Det er viktig at du oppgir hvor ofte du har behov for å parkere på disse stedene.

**Vår vudering av saken din**

Kommunen har vurdert saken din ut fra legeerklæringen og de opplysningene du har oppgitt i søknaden. Hvis det skulle komme nye opplysninger, kan vi vurdere saken på nytt.

Du har en gangevne og et parkeringsbehov som vil kunne bli dekket av det ordinære parkeringstilbudet. Du har oppgitt en gangevne på ca. [x] meter uten hjelpemidler. Du har ikke oppgitt gangevnen din med hjelpemidler.

Du har bare oppgitt \* som parkeringsbehov, uten konkrete adresser eller steder.

[Beskriv alle momenter i avslaget.]

**Du kan klage på vedtaket**

Du har rett til å klage på dette vedtaket. Fristen for å klage er tre uker etter at du har mottatt dette brevet. Klagen må være signert og inneholde

* navn og fødselsnummer
* begrunnelse for hvorfor du klager

Send klagen til Fredrikstad kommune, postboks 1405, 1602 Fredrikstad eller på e-post til [postmottak@fredrikstad.kommune.no](mailto:postmottak@fredrikstad.kommune.no).

Vi vil vurdere saken på nytt når vi har mottatt klagen. Hvis vi ikke gjør om vedtaket, sender vi over saken til klageutvalget i kommunen som tar den endelige avgjørelsen.

**Har du spørsmål?**

Du kan kontakte [navn på saksbehandler] på tlf. [telefonnummer] hvis du har spørsmål om saken. Ta også kontakt hvis du trenger hjelp til å klage.

**Aktuelt regelverk**

* forskrift om [parkeringstillatelse for forflytningshemmede](https://lovdata.no/dokument/LTI/forskrift/2016-03-18-264)
* forvaltningsloven § 28 (klagerett)
* forvaltningsloven § 18 og 19 (rett til innsyn i saken)